

REPUBLIKA HRVATSKA

Srednja škola Markantuna de Dominisa Rab

Banjol 11, 51280 Rab

Telefon/fax: 051 724179

e-mail:tajnistvo@ss-mddominisa-rab.skole.hr

web: ss-mddominisa-rab.skole.hr

Povjerenstvo za vrednovanje kandidata

KLASA:112-02/25-01/2

URBROJ:2169-07-25-3

U Rabu, 9. lipnja 2025.

**OBAVIJEST**

kandidatima koji su poslali prijave na Natječaj za zapošljavanje u školi od 27. svibnja 2025. g.

Povjerenstvo za vrednovanje kandidata prijavljenih na Natječaj koji je objavljen 27. svibnja 2025. na mrežnim stranicama i oglasnim pločama Zavoda za zapošljavanje i Srednje škole Markantuna de Dominisa Rab, objavljuje da je na natječaj pristiglo ukupno 7 (sedam) prijava od čega je jedna prijava bila za radno mjesto domara, a 6 (šest) za radno mjesto tajnika.

Od zaprimljenih prijava za radno mjesto tajnika, 1 (jedna) prijava je bila nekompletna, a 2 (dvije) nisu udovoljavale uvjetu potrebne vrste obrazovanja.

**Preostale 3 (tri) prijave kandidata I.Ć.Ž, D.G. i I.S. pravodobno su poslane i pravovaljane.**

Sukladno člancima 8. do 11. Pravilnika o načinu i postupku zapošljavanja u Srednjoj školi Markantuna de Dominisa Rab, KLASA: 112-05/19-01/01, URBROJ: 2169-07-01-10-01, od 30. siječnja 2019. godine, nad navedenim kandidatima provest će se procjena i vrednovanje putem testiranja i razgovora (intervju).

Pismeno testiranje provodit će se iz područja propisa i primjene propisa za tajnike te informatičke pismenosti. Testiranje će se održati **16. lipnja 2025. godine u 9:00 sati u prostorijama škole**. Kandidati su dužni prijaviti se na testiranje najkasnije 15 minuta prije početka, u protivnom će se smatrati da su odustali od natječaja.

Na testu će biti ukupno 10 pitanja, a maksimalni broj bodova je 80. Pismeni test će trajati 60 minuta. Kandidati moraju ostvariti najmanje 50 % bodova (40 bodova) da bi mogli pristupiti intervjuu.

Popis pravnih propisa iz kojih će se vršiti testiranje naveden je na web stranici škole <https://ss-mddominisa-rab.skole.hr/>. Pored propisa navedenih na web stranici škole[Školski akti | Srednja škola Markantuna de Dominisa Rab](https://ss-mddominisa-rab.skole.hr/dokumenti/skolski-akti/) kandidati trebaju proučiti još i :

* **Zakon o radu** "Narodne novine" br. 93/2014., 127/2017., 98/2019., 151/2022., 64/2023
* **Zakon o općem upravnom postupku** "Narodne novine" br. 47/2009., 110/2021.
* **Zakon o obveznim odnosima** "Narodne novine" br. 35/2005., 41/2008., 125/2011., 78/2015., 29/2018., 126/2021., 114/2022., 156/2022., 145/2023., 155/2023
* **Zakon o vlasništvu i drugim stvarnim pravima** "Narodne novine" br. 91/1996., 68/1998., 137/1999., 22/2000., 73/2000., 114/2001., 79/2006., 141/2006., 146/2008., 38/2009., 153/2009., 90/2010., 143/2012., 152/2014.
* **Uredba o uredskom poslovanju** "Narodne novine" br. 75/2021.
* **Uredbu o nazivima radnih mjesta, uvjetima za raspored i koeficijentima za obračun plaće u javnim službama** "Narodne novine" br. 22/2024
* **Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u srednjoškolskoj ustanovi** "Narodne novine" br. 2/2011., 71/2025
* **Pravilnik o kriterijima za izricanje pedagoških mjera** "Narodne novine" br. 94/2015., 3/2017
* **Pravilnik o pedagoškoj dokumentaciji i evidenciji te javnim ispravama u školskim ustanovama** "Narodne novine" br. 98/2024.
* **Temeljni kolektivni ugovor za zaposlenike u javnim službama** "Narodne novine" br. 29/2024
* **Kolektivni ugovor za zaposlenike u srednjoškolskim ustanovama** "Narodne novine" br. 51/2018., 122/2019., 35/2024.

Usmenom intervjuu pristupiti će kandidati koji zadovolje prethodni uvjet (ostvare najmanje 50 % bodova na testu). Popis kandidata koji ispunjavaju taj uvjet bit će objavljen **usmeno u prostorijama škole u 11:00 sati,** nakon čega će se s kandidatima koji su zadovoljili na pismenom testu obaviti intervju. Na intervjuu svaki član Povjerenstva (ukupno 3 člana) ima pravo postavljati pitanja iz poznavanja opće kulture, povijesti i svakodnevnog života, a u cilju utvrđivanja intelektualno-kognitivne i psihološke sposobnosti kandidata. Svaki član ocjenjuje svakog kandidata ocjenom od 0 do 10 bodova.

Kandidat mora na intervjuu ostvariti najmanje 50 % ukupnog broja bodova od svih članova Povjerenstva (15 bodova) kako bi zadovoljio na intervjuu.

Nakon završetka intervjua sastavlja se rang-lista koja se temelji na ukupnom broju bodova ostvarenih na pismenom testu i intervjuu. Rang-lista se dostavlja ravnatelju Škole na daljnje postupanje i odlučivanje.

Predsjednica povjerenstva



\_\_\_\_\_\_\_\_\_\_\_\_\_\_\_\_\_\_\_\_\_\_\_

Aleksandra Brmbota, prof.